text:
اشعث اوغلو جناب مسلمین ساواشینا گئدیر
زیاد اوغلو مسجدده قاراوول قویدوغو حریث اوغلونا خبر وئردی کی ، قیس طایفاسیندان آلتمیش یاخود یئتمیش نفر اشعث اغلو ایله مسلمین ساواشینا گؤندرسین (اشعث اوغلو اؤز طایفاسی ایله بو ساواشا گئتمکدن خوشو گلمیردی چونکی هئچ طایفا عقیل اوغلو ایله ساواشماغی سئومیردی.)
حریث اوغلو عمرو بن عبد الله بن عباس سلمی نی آلتمیش – یئتمیش نفرله بیرلیکده اشعث اوغلونا قوشوب گوندردی. اونلار گلیب مسلم اولان ائوه یئتیشدیلر.
جناب مسلم اشعث اوغلونون ساواشینا چیخیر
جناب مسلم آت دیرناقلارینین سسینی و آداملارین های کویونو ائشیدیب بیلدی کی ، اونون اوستونه گلیرلر. قیلینج چکیب قارشیلارینا چیخدی.
کافرلر حمله ائتدیلر. او حضرت اونلارا شدتله یوگوروب قیلینجلا اونلاری ائودن چیخاردی. اونلار بیر داها ائوه یوگوردولر مسلم یئنه ده اونلاری چیخاردی. بیردن حمران اوغلو بکیر ملعون او نا بیر قیلینج ووروب دوداقلارینی یئره سالدى.
عقیل اوغلو آمان وئرمه ییب او ملعونوون باشینا بیر قیلینج ووردو . ایکینجی ضربه نی بئلینین اورتا سوموگوندن ائله ووردو کی ، آز قالا قارنیندان چیخدی بئله لیکله او ملعون جهنمه واصل اولدو.
او حیاسیزلار بو ماجرانی گؤردوکده بیر تعدادی داما چیخیب او یالقیزی داشلادیلار. قمیشلره اود ووروب او غریبین باشینا تؤکدولر.
او ، آجیقلی بیر حالدا حمله ائدیردی. اشعث اوغلو باغیردی: ای مسلم اؤزونو اؤلومه وئرمه. سنه آمان وئریریک. جناب مسلم او ملعونون سؤزونه قناعت ائتمه ییب یوگوردو و بو شعری اوخویوردو :
اقسمت لا اقتل الا حرا و ان رایت الموت شیئا نکرا
کل امری یوما ملاق شرا و یخلط البارد سخنأ مسرا
رد شعاع النفس قاستقرا اخاف ان اکذب او اغرا
یعنی: آزادلیقلا اؤله جگیمه آند ایچمیشم. اگر اؤلومی پیس گؤررسم ده هامی بیر گون شره راستلاشاجاقدیر. سویوغا آجی بیر ایستینی قاتاجاقدیر قورخودان سونرا آرخاینلیغا چاتمیشام. یالان یاخود آلدانیش اولدوغوندان قورخورام ملعون اشعث اوغلو دئدی: سنه یالان دئییلمیر و آل دئییلدیر. بونلار عمین اوشاغیدیر، سنی ووروب اؤلدورمیه جکلر.
داشلار او حضرتین بدنینی ازیب طاقتدن سالمیشدی. داها ساواشا بیلمیردی. آرخاسینی دیوارا سووکه ییب دایانمیشدی. اشعث اوغلو یاخینلاشیب دئدی :
بیز سنه آمان وئریریک. جناب مسلم «آمان وارمی منه»؟ دئیه سوردو.
اشعث اوغلو «بلی» دئیه جاواب وئردی. او اوتانمازلاردا « بلی سن آمانداسان» دئدیلر. جناب مسلم دئدی: هر گاه منه آمان وئرمه سیدینیز الیمى الینیزه وئرمزدیم.
اونلار مسلمین تسلیم اولدوغونو بیلدیلر. قیلینجین بوینوندان آسیب قاطیرا میندیردیلر. جناب مسلمین گؤز باشی آخیردی مأیوس بیر حالدا دئدی: بر«غدر» ین بیرینجیسیدیر.
اشعث اوغلو «سنه بیر ضرر یئتیشمیه جگینی امید ائدیرم» دئدی. جناب مسلم دئدی: امید ائتمکدن باشقا چاره یوخدور. هاردادیر آمانیز انا لله و انا الیه راجعون ، سونرا آغلادی.
عمرو بن عبدالله بن عباس او حضرته دئدی: سنین ایسته دیگینی ایسته ین بیر آدام بو وضعیته دوشرسه آغلاماز. جناب مسلم بویوردو : آند الوسون آللاها اؤز حالیما یا اؤلمگیمه (هرچند اؤلمگی سنومیرم آغلامیرام. بلکه بورا دوغرو اوز توتوب گلمکده اولان ائل طایفا مین حالینا امام حسینین حالینا آغلاییرام.
جناب مسلم اشعث اوغلونا وصیت ائدیر
سونرا او حضرت اوزونو اشعث اوغلونا توتوب دئدی: ای آللاهین بندہ سی آللاه حاققی منه آمان وئرمکدن عاجز سن. بیر خیر ایش گؤره بیلرسنمی؟
بیر آدام گونده ره سن منیم دیلیمدن امام حسین علیه السلاما بو وضعیتی یئتیره ، بیلیرم اؤز اهل بیتی ایله بویانا گلیر. بو آغلاییب سیتغادیغیم دا اونون اوچوندور.
بیر نفر گوندر امام حسین علیه السلاما بئله دیسین: عقیل اوغلو منی گوندریب اؤزو ایسه اسیر دوشوب و اؤلومدن باشقا بیر شئی گؤرموردو. مسلم دئییر: ای حسین قاییت تا کوفه اهلی سنه مکر ائتمه سین. چونکی بونلار سنین آتانین اصحابیدیرلار. آتان بونلاردان اوزاقلاشماق اوچون اؤلوم دیله ییردی.
کوفه لیلر سنه ده ، منه ده یالان ساندیلار. من ایسه یالان دئمیرم.
اشعث اوغلو دئدی: آند ایچیرم بو ایشی گوروب زیاد اوغلونا بیلدیرجه یم کی من سنه آمان وئرمیشم…..
جناب مسلم دارالاماره سارا یینین قاپیسیندا
اشعث اوغلو او حضرتی دارالاماره سارایینین قاپیسینا گتیردی. اهالی گیریش اذنی آلماق اوچون سارای قاپیسیندا اوتورموشدولار. اونلارین آراسیندا عماره بن عقبه بن ابی معیط ، عمرو بن حریث ، مسلم بن عمرو و کثیر بن شهاب دا اوردایدیلار.
قاپی آغزیندا بیر کوزه سرین سو واریدی. جناب مسلم چوخ سوسوموشدو. سوو گؤروب دئدی: بو سودان منه ایچیردین. مسلم بن عمرو باهلی «گؤرور سنمی نه سریندیر؟» دئیه آرتیردی (یوخ ، آند اولسون آللاها بو سودان بیر داملا دا دادمایاجانسان او قدر کی ، جهنم اودونو داداسان.»
جناب مسلم بویوردو : وای اولسون سنه کیمسن؟ باهلی دئدی: من ، سنین داندیغین حاققی تانیان ، سن حیله ائتدیگین اماما نصیحت ائدن و سن عصیان ائتدیگین حوکمدارا بویون اگن مسلم بن عمرو باهلی یم.
جناب مسلم دئدی: آنان سنسیز قالسین. نه قدر آغزی ییرتیق واجلافسان. سن نه قدر داش اورگ سن ، سن ای باهله اوغلو جهنم اودونا مندن داها آرتیق یاراشیرسان.
سونرا او حضرت آرخاسینی دیوارا سؤوکه ییب اگلشدی. حریث اوغلو غلامینی
گؤنده ریب بیر ایچیم سو گتیردی.
غلام کاسانی سو ایله دولدوروب مسلمه وئردی. او حضرت ایچمک ایسته دیکده کاسا قانلا دولدو. کاسانی یئره بوشالتدی. غلام یئنه دولدوردو ، یئنه ایچمک ایسته دیکده قانلا دولدو. اوچونجو دفعه سو ایچمک ایستدیکده دیشلری کاسایا تؤکولدو.
دئدی: شکر اولسون آللاها بو سو منه قسمت اولسایدی یقین ایچردیم.
اشعث اوغلو گیریش اذنی آلیب اونو زیاد اوغلونون یانینا آپاردی. جناب مسلم امیرالمؤمنین آدی ایله سالام وئرمدی. قاراووللار سببینی سوروشدولار. دئدی: منی اؤلدورمک ایسته ییرسه نه اوچون سالام وئریم؟ یوخسا اؤلدورمک ایسته میرسه سالامیم چوخ اولاجاقدیر.
زیاد اوغلو دئدی: اوز جانیم اوچون اوله جکسن. جناب مسلم ائله دیرمی؟ سوردو او ملعون: «ائله دیر » دئدی.
جناب مسلم دئدی فدعنی اوص الى بعضی قومی. یعنی اوندا قوى بعضی آداملاریما وصیت اندیم.
جناب مسلمین سعد اوغلونا وصیتی
جناب مسلم زیاد اوغلونون مجلیسینه باخوب سعد اوغلو عومری گؤردو . اونا دئدی: ای عؤمر منلن سنین آرامیزدا قوهوملوق واردیر .
سنه بیر حاجتیم واردیر. او حاجتی یئرینه یئتیرمگین واجبدیر. لاکین گیزلیدیر. سعد اوغلو عقیل اوغلونون حاجتینی اونا دئمگی قبول ائتمدی. زیاد اوغلو دئدی: بو ایشدن چکینمه. گور عمین اوغلونون حاجتی ندیر؟ سعد اوغلو مسلم ایله مجلسین بیر بوجاغیندا اوتوردولار. زیاد اوغلو اونلاری گؤروردو.
جناب مسلم سعد اوغلونا دئدی: کوفه ده یئددی یوز درهم بورجوم واردیر. اونو وئره سن من اؤلندن سونرا ایسه جنازه می زیاد اوغلوندان آلیب باسدیراسان.
نهایت بیر نفر گونده ره سن حسینه دئیه کی ، کوفه یه گلمه سین. چونکی من بیر مکتوبدا کوفه اهلینین بیعت ائتدیکلرینی اونا یازمیشام. او دور کی اونون کوفه یه گله جگینی یقین ائدیرم.
جناب مسلم زیاد اوغلونون قارشیسیندا
سونرا زیاد اوغلو دئدی: ای عقیل اوغلو! اهالینین ایشی و سؤزو بیر ایدی سن گلیب اونلاری بیر – بیریندن آییردین. بیر سیراسینی بؤیودوب بیر سیراسینی کیچپلتدین.
مسلم ، «یوخ بئله دئییلدیر» دئیه سؤزونه داوام ائتدیردی. «من گلمدیم. کوفه اهلی دئدیلر: سنین آتان یاخچیلاری اولدوروب، قانلارین تؤکوب و بو شهرده کسری و قیصرین گردویو ایشلری گؤروب. بیز ایسه عدالتی برپا ائدیب آللاه حوکمونه چاغیرماغا گلمیشیک.»
زیاد اوغلو دئدی: ای فاسق سن نه سن ، بو سؤزلر ندیر؟ بیز بورادا بو اهالیه بئله رفتار ائتمیردیک. بلکه سن مدینه ده چاخیر ایچیردین.
مسلم ، «منمی چاخیر ایچیردیم؟» دئیه سوردو. سونرا سؤزونه داوام ائتدیردی: آللاه حاققی تانری سنین یالان دئمگینی بیلیر. من چاخیر ایچمه میشم.
چاخیر ایچمگه مندن داها حاقلیسی مسلمانلارین قانین ایچن تانرینین حارام ائتمگینه باخمایاراق آدام اؤلدورن. قاتل اولمایانی اؤلدورن. آجیق و دوشمانلیق اوستونده قتل ائده ن و لهو و لعب ایش گؤرندیر کی ، اؤزونو تمیزه چیخاریر. سانکی بیر ایش گؤرمه میشدیر.
زیاد اوغلو دئدی: ای فاسق نفسین بیر شئی ایسته ییر کی ، تانری سنی اونا چاتماغا موفق ائتمدی. چونکی سن خلافته لایق دئییلسن.
عقیل اوغلو ، «پس خلافت اهلی کیمیدیر زیاد اوغلو ؟» دئیه سوردو.
زیاد اوغلو: «امیرالمؤمنین یزید » دئیه جاواب وئردی.
مسلم دئدی: شکر اولسون آللاها ، بیزیمله سیزین آرامیزدا اونون حؤکم ائتمگینه راضی اولموشوق.
زیاد اوغلو دئدی: ائله ظن ائدیرسنمی کی خلافتدن سیزه بیر پای چاتاجاق؟
مسلم دئدی: آللاها آند اولسون بو ظن دئییل تمامیله یقیندیر.
زیاد اوغلو: تانری منی اؤلدورسون اگر اسلامدا بیر کیمسه اؤلمه ین وضعیتده سنی اؤلدورمه سم.
مسلم: سن ایسه پیس شکیلده اؤلدورمگی و پیس اخلاقیاتی بوشلاما ، سندن باشقا هئچ کیم بوجور ایشلری گورمگه حاقلی دئییلدیر.
زیاد اوغلو جناب مسلیمی، امام حسینی، حضرت علینی و عقیلی یانمانلاماغا و پیس دانیشماغا باشلادی.
قایناق : کربلا ماجراسی ، روایت : ابو مخنف لوط بن یحیاداندیر ، نشر ائدن : اسلامی تبلیغات تشکیلاتی ، تدقیقاتچی : شیخ محمد هادی یوسفی ، چئویرن : شیخ عباس امامی کرکوکلو ، دیجیتال یاییمجیلیک : ائل اوبا


c: text/html

text:
هیندیستاندا سئل
گوجلو یاغیش راجکوت و جامناگار بؤلگهلرینده داشقینلارا سبب اولدو
هیندیستانین گجرات ایالتینده یاغان گوجلو یاغیش نتیجهسینده میدانا گلن سئل نتیجهسینده ۳ نفر حیاتینی ایتیردی.
اؤلکه مطبوعاتیندا یئر آلان خبرلره گؤره، گوجلو یاغیش راجکوت و جامناگار بؤلگهلرینده داشقینلارا سبب اولدو.
۵ نفرین داشقین سببیله ایتکین دوشدویونو بیلدیرهن یئتکیلیلر، بؤلگهدن مینلرجه اینسانین تخلیه ائدیلدیگینی بیلدیردی.
هیندیستان هاوا قورومو دا گجراتدا یاغیشلارین ۱۸ سپتامبرا دک داوام ائدجگینین گؤزلندیگینی بیلدیردی.
ایلگیلیلی خبرلر
تورکیهده کوروناویروس ایله باغلی سون دوروم - ۱۴ اکتبر ۲۰۲۱
تورکیهده بو گونه قدر وورولان بیرینجی، ایکینجی و اوچونجو دوز واکسن ساییسی ۱۱۳ میلیون ۴۱۸ مین ۲۵۷ اولدو
بینا یانغینیندا ۴۶ نفر اؤلدو
یانغینین سون درجه شدتلی اولدوغو و بینانین بیر چوخ قاتینی ییخدیغی بیلدیریلدی
آمریکادا، آشیری دوز اویوشدوروجودان اؤلوملرده رکورد
آمریکادا آشیری دوز اویوشدوروجودان اؤلوملرین ۲۰۲۰.جی ایلین مارس آییندان بو ایلین عینی آیینا قدر یوزده ۲۹،۶ آرتدیغی اورتایا چیخدی

robotstxt: allowed

filter: keep


text:
دوست یولوندا جفا چکدیم، جان اوزدوم،
یئتیشمهدیم بیر مکانه، آی مدد.
سراسر اندامیم موم تک اریدی،
عشق آتشی دوشوب جانه، آی مدد.
مرادیمیز شکوفه سی بیتمه دی،
بلالی سریمدن سودا گئتمه دی،
یئتر اولدو عؤمور باشه، یئتمه دی،
الیم زلف پریشانه، آی مدد.
قالمیشام گؤز یولدا، کؤنول انتظار،
غم توتوب یاخامی هر یانا دارتار،
من بیلمنم نئجه باغلانیب یوللار،
بیر گلن یوخ بو ویرانه، آی مدد.
آیری دوشمک وطنیمدن یاماندی،
دیار غربتده اؤلدوم، آماندی.
ایتیرمیشم یاری خیلی زاماندی،
آختاریرام یانه-یانه، آی مدد.
بیر کیمسه نین یوخدو مندن خبری،
او قاشلاری یایی سئوندن بری،
شکسته ذاکیرم، آهیم اثری،
اود سالیبدی آسمانه، آی مدد.


text:
فوتوسینتز
فوتوسینتز بیتکی و بیر سیرا باشقا اوْرقانیزمده گئدن ایشیق انرژیسینین کیمیوی انرژییه چئوریلمهسی پروسه سیدیر.
بیتکی فوتوسینتزینده ایشتیراک ائدن اساس اوْرقانی یارپاق. آغیزجیقلاردان یارپاغا هاوا داخیل اوْلور کی، اوْنون دا ترکیبینده اوْلان کربون قازیندان بیتکی یئیجک کیمی ایستیفاده ائدیر. یارپاق سلوللریندهکی کلوروپلاستلارندن ایستیفاده ائتمکله بیتکی کیمیوی چئوریلمه یوْلو ایله غئیری-اوْرقانیک مادهلردن (کربون قازی و سۇدان) مورکّب اوْرقانیک مادهلر یارادیر.
فوتوسینتز زامانی ایشیقدا اوْرقانیک ماده یارانماسی ایله برابر، هم ده اطراف مۆحیطده اوکسیژن خاریج ائدیلیر. فوتوسینتز ائتمک قابیلیتی یاشیل بیتکیلرین اساس اؤزللیکلریندن بیریدیر. غئیری-اوْرقانیک مادهلردن اوْرقانیک ماده یارادان اوْرقانیزملر آوتوتروفلار آدلانیر ("آوتوس"-اؤزو، "تروفه" - قیدالانما).
بیتکیلر گۆنش انرژیسیندن اوْرقانیک مادهلرین سینتزینده ایستیفاده ائدیر و دیگر جانلیلار دا قئیدالانارکن اوْنلاردان یارارلانیر. جانلیلارین تنفوسونو تامین ائدن اوکسیژن ده فوتوسینتز نتیجهسینده آلینیر. فوتوسینتز پروسه¬سی یالنیز ایشیقدا گئدن پروسهدیر. اوْرقانیک ماده و اوکسیژن عمله گلیر. تنفّوس هم ایشیقدا هم ده قارانلیقدا گئدیر. تنفوس زامانی کربون قازی و غئیری-اوْرقانیک ماده عمله گلیر.
ایلک دفعه اوْلاراق فوتوسینتزی روس عالیمی کلیمنت آرکادیویچ تیمیریازو کشف ائتمیشدیر.
فوتوسینتز سؤزو یونانجا فوتوس (ایشیق) و سینتزیس (بیرلشمه) سؤزلریندن گلمکدهدیر.


text:
قیپچاقلار
قیپچاقلار و یا کومانلار - کؤچری تۆرک طایفه لریندان بیری.
قیپچاقلار (کومانلار) - قدیم تورک خالقی. قیپچاقلاردان ایلک دفه میلاددان اوّل اورتا آسیا قایناقلرینده دانیشیلمیشدیر. دیللری قیپچاق تۆرکجهسیدیر.
قیپچاقلار، ۸-جی -یوز ایللر اطرافیندا اورتا آسیادان اۇرالا کئچمیش و بۇرادا اۆستونلوک قازانمیشلار، داها سوْنرا اوْغوزلارلا بیرگه اورتا آسیایا یاییلمیشدیلار. تاریخ صحنهسینه ۹-جو -یوز ایللر آراسیندا چیخمیشلار. قیپچاقلار، موغول ضبطیندن اوّل ده سیر-دریا، ایدیل و دون آراسیندا ، قافقاز و کریمه داغلاریندا، خزرین شمال دۆزلویو ایله بۇ گۆنکی قازاخیستانین اوْرتا و شمال-غرب آراسیندا یاشاییب بیر چوخ تورک طایفه لری ایله قاریشمیشلار و ایران، سوریه، روسیه، دوغو اوروپا و بیزانس ایمپیراتورلوغو ایله ساواش، تیجارت و ایقتیصادی علاقهلر قۇرموشلار. اوّللر "وغوز چؤلو" دئییلن توپراقلار، آرتیق ۱۳-جو یوز ایلده دشتی قیپچاق آدی ایله خاطیرلانماغا باشلانمیشدیر. چیندن دون چایینا، اورالدان قارا دنیزه قدر اوْلان ساحهیه یاییلان قیپچاقلار، بۇ دؤوردن سوْنرا دا بؤیوک سۆرعتله یئنی اراضیلره یاییلیردیلار.
ماجار تاریخچیلرینین معلوماتلارینا گؤره ، ۱۰۲۰ (میلادی)-جی ایللرده ، غربی سیبیرده بؤیوک بیر کیمئک-قیپچاق طایفه بیرلیگی واردیر. کومان (مجار دیلی کون) طایفه قۇرولوشونون، کونلار و ساریقلارین یانیندا اَن اَهمییتلی اوْلان قیپچاقلار، بۇ دؤورده بیرلشمیشلر و قاریشمیشلار و سوْنرالار چوخ مشهور اوْلان کومان آدی دا بۇ دؤورده اوْرتایا چیخمیشدیر. کومان-قیپچاق بیرلیگیندن اوّل، کومان خالقی داها شرقده یاشایارکن، ساری اویغورلاری مغلوب ائدرک اؤلکهلرینی ایشغال ائتمیشلر و بۇ خالقین بیر قیسیمینی اؤزلرینه باغلامیشلار. کومان-ساری اۇیغور بیرلشهمسی، ۱۰-جو یوز ایلین ایکینجی یاریسیندا، چینلیلری و قونشولاری سۆروشلری سیخیشدیرماقلا غربه ، اوغوز تورکلریین و قارلارین توپراقلارینا یؤنلمیشلر. بۇ کؤچون آردینجا، یۇخاریدا گؤستریلن اوْغوز چؤلو، آرتیق تاریخ قایناقلاریندا قیپچاق چؤلو آدلاندیریلمیشدیر. اوْنلارین تاریخده آز اوْلان بۇ یۆروشلری، ۱۱-جی یوز ایلده روس کنیازلارینا قارشی قازاندیقلاری سیلسیله غلبهلردن سوْنرا، کارپاتلارا، بالکانا قدر دوام ائتمیشدیر. اینکیشاف ائدن قیپچاق-کومان بیرلیگی، ۱۳-جو یوز ایلین سونلارینا قدر، بۇ بؤلگهنین تعیین ائدیجی بیر گۆجو اوْلموشدور.
مخصوصاً ۱۳-جو یوز ایلده ، موغول آخینلاری قارشیسیندا، اوْراسیا چؤللرینده چوخ گئنیش بیر ساحهیه یاییلان قیپچاقلار، دینامیک بیر گۆج اوْلاراق قوْنشودؤولتلرین بعضاً قوْرخولو دۆشمنی و بعضاً ده اعتیبارلی مۆتتفیقلری اوْلماقلا، چوخ پارچالانمیشلار و تاریخده اؤز آدلارییلا خاطیرلانان بیر دؤولت یارادا بیلمهمیشلر. بۇنا باخمایاراق آلتین اوردو و اوْنون دوامی اوْلان قازان، کریمه، نوْامبر، آستاراخان، نوقای، سیبیر خانلیقلاری کیمی دؤولتلردن میصر مملوکلرینه قدر، اوْرتا دؤورلرده قۇرولان دؤولتلرده بؤیوک رول اوْینایان بیر گۆج اوْلموشلار. ماجاریستان، بولغاریستان، رومانی، روسیه، گورجیستان کیمی اؤلکهلرین خالقلاری ایچینده اَریمیشلر، لاکین گۆنوموزه قدر یئر و شخص آدلاریندا چوخ ایزلری قالمیشدی. قازاخلاردا و دیگر بعضی تورک خالقلاریندا بۇ گۆن قیپچاق آدلی بویلار واردیر. التای تورکلری آراسیندا دا قیپچاق آدلی بوی مؤوجوددور. کریمه ده قیپچاق آدینی داشییان بیر کند واردیر. آنادولودا، مخصوصاٌ اَسکی شهیر داخیلینده ، اَرداهان (مرکز، پوسوف)، آرتوین (مرکز، شاوشات، آردانوچ، یوسفلی)، بایبورت، ارزروم (تورتام، نارمان،اوْلتو) قارابوک (سافرانبولو) اِل و محللاریندا، مرمره بؤلگهسینده سیخ بیر شکیلده قیپچاق تورکلری یاشاییشاقدادیر. آذربایجان جومهوریتیین قاخ رایونوندا دا قیپچاق آدلی کند وار. آیریجا آخیسقا تورکلری ده قیپچاق بوْیونا منسوبدور.


text:
”پروین اعتصامی“ 1285- نجی ایلین اسفند آیینین 25- ینده تبریزده دونیایا گؤز آچدی. اوشاقایکن آتاسی ایله بیرلیکده تهرانا کؤچوب، فارس و عرب دیللرینی آتاسینین یانیندا اوخویوب، اینگلیسجهنی آمریکالیلارین تهراندا کی قیز مدرسهسینده اؤیرندی.
من بیر کؤرپه اوشاغام. هر گئجه من او زامان کی چوخ یورقون اولورام آنامین آیاقلارین اوستونده لای لای سسی ایله یوخویا گئدنده چوخلو آرزیلار ائدیرم .
1
باهار،
تانريدان گلن بير سئوگي مئساژي دير تكجه!
داها هئچ نه!...
تبریز بلدیه باشچی سی "فیاض یاشلی لار ائوی"ندن گؤروش ائدنده دئدی: بیزه وظیفه دیر که آنا گونونده یاشلی آنالاریمیزین هامیسیندان گؤروش ائدیب بو گونو اونلارا تبریک دئیه ک.
11/05/1940 ـ ینجی ایلده ماسکووادا دوغولوب، اورتا مکتبی بیتیردیکدن سونرا ایکی ایل زاووددا چالیشیب. داها سونرا ماسکوواداکی عالی صنعت مکتبینین هئیکل تراشلیق فاکولته سینه داخل اولوب.
اوچ ایل دیر کی من بو محله نی تانیمیشام و بورادا یاشاییرام؛ اولده دوره مه دقت وئرمییب و چوخلو ایشلری بیلمزدیم.
بیر کوچهدن کئچیردی جلالیله شهریار
های– کوی اوجالدی، اولدو او گون شنلیک آشکار
آلبر كامو بيرينجي دونيا ساواشي باشلامادان بير ايل اول يعني 1903 جو ايلده الجزاير ده يوخسول بير عايله ده دونيايا گوز آچدي. آتاسي بيرينجي دونيا ساواشيندا اولدورولدو. آناسي وارلي لارين ائولرينده ايشلمك له ياشاييردي.
Təbriz Bələdiyyə Başçısı:Təbriz Bələdiyyə Başçısı:Təbrizin mədəni və tarixi imkanları milli media istehsalı proqramlarının zənginliyinə xidmət edir
Təbriz Bələdiyyə Başçısı:Təbriz Bələdiyyə Başçısı:Təbrizin mədəni və tarixi imkanları milli media istehsalı proqramlarının zənginliyinə xidmət edir


text:
لنیاقو
لنیاقو (ایتالیاجا: Legnago) ایتالیا اؤلکهسینده بیر یاشاییش منطقهسیدیر. سوْن نۆفوس ساییمی اساسيندا ۲۵۲۰۴ نفر ایمیش. دنیز سوُلاری سَویهسیندن ۱۶ متر یۇکسکلیکده یئر آلیب. و ونتو اوستانیندا دا یئرلشیب.
بیرده باخ[دَییشدیر]
قایناقلار[دَییشدیر]
- ↑ (ایتالیا دیلینده) Municipal statute of Legnago
- ↑ (ایتالیا دیلینده) Source: Istat 2012
اینگیلیسجه ویکیپدیاسینین ایشلدنلری طرفیندن یارانمیش«Legnago»، مقالهسیندن گؤتورولوبدور.( ۸ آقوست ۲۰۱۸ تاریخینده یوْخلانیلیبدیر).
قارداش پروژهلرده لنیاقو گؤره داها آرتیق بیلگیلر تاپابیلرسینیز.


text:
`بنیامین نتانیاهو` نتیجهلر
خبرلر [109]
- ایسراییل-ده 12 ایللیک نتانیاهو دؤنمی رسمن باشا چاتدی
- نتانیاهو: ایرانی انگللهمک اوچون آمریکا ایله گرگینلیگی بئله گؤزه آلاجاغیق
- جو بایدن ایله نتانیاهو آراسیندا تلفون دانیشیغی اولوب
- نتانیاهو بیر داها حاکم قارشیسیندا
- اسرائیل: ایرانین ایشیدیر
- ظریف: هدف، بایدنی ایرانا قارشی توزاغا دوشورمک
- "ایرانین نووه سلاحی اورهتمهسینه اجازه وئرمهیهجییک"
- سپتامبرین 15-ده ایسراییل و بیرلشمیش عرب امیرلیک لری آراسیندا موقاویله ایمضالاناجاق
- بو پلان سادهجه ایکی لیدرین سئچکی کامپانیالارینین بیر حیسهسیدیر
- محمود عباس دونالد ترامپین ایستکینی قبول ائتمهدی
- مایک پمپئو ایله نتانیاهو لیسبون-دا گؤروشوبلر
- اسحاق رابین ین نوهسی نتانیاهونو ایستعفایا چاغیردی
- "گؤزدن دوشموش بیر سیاستچینین بوش سؤزلری"
- نتانیاهو، سعودی آرامکویا اولونان سالدیرینین آرخاسیندا ایرانین اولدوغونو دئدی
- اردوغانی تنقید ائدن نتانیاهویا تپکی
- بنیامین نتانیاهو امریکایا سفرینی لغو ائتدی
- ولادیمیر پوتین و بنیامین نتانیاهو گؤروشدولر
- بئش آوروپا اؤلکهسی نتانیاهونون وعدیندن ناراحاتلیغینی دیله گتیردی
- تورکیه مطبوعاتی اؤزتی 12.09.2019
- روسیادان الحاق تپکیسی


text:
“بی” ین آلما آتماسی
یازیچی: دوکتور مرتضی مجدفر
کنده قوناق ایدیم. قوناق الدوغوم ائوین حیه طی گول – چیچکلی بیر یئر ایدی. اورادا یاتیپ، اوتوردوغوم اتاقدان، حیه طده اولان تازا آچمیش غونچه لرین گوزه للیکلرینی گوره بیلیردیم و یاز گوللری نین عطرینی بوتون ووجودوملا حیس ائدیردیم. یاز فصلی نین باشلانماسینی، حیه طده شئح تورپاقلاردان قالخان خوش و گویده جولانا گلمیش قوشلارین جه – جه وورماسیندان، دویماق چتین دگیلدی. خوروزلار، نئچه ساعات گون چیخمامیشدان قاباق، گؤیچک یاز گونونون یئتیشمه سینی اعلام ائتمیشدیلر. چوخ مدت ایدی کی یوخودان آییلمیشدیم. آنجاق یئریمدن دورماغا کاهیللارشیردیم. حیه طده کی خوروزلارین سسی، بیر داها دا اوجالدی. ائله بیل بود دونه منی، یئریمدن دورماغا گوره هده له ییردیلر. یئریمدن آیاغا قالخیب، حیه طه چیخدیم. بیر آن کوکسومه دولان ساغلام هاوا، منی سون درجه شنلندیردی، هاوانین بوقدر تمیز اولماسیندان تعجب لندیم. حیه طده، ال – اوزومو یویان زمان، قوناق اولدوغوم ائوین دامیندان یوخاری قالخان توستونو گوردوم. توستولر بورولا سمادا یول آچیردیلار. دئمک، ائوین آروادی، چوره ک پیشیریردی. حیه طده، یاز فصلی نین یاراتدیغی گول – چیچکلرله مشغول اولدوم. ائو یییه سی اوغلونون قیشقیردیغی سسی ایله، یئریمدن بودره دیم. آنجاق اللریمین آراسیندا ساخلادیغیم، یاز فصلی نین تازا بالاسی نین، بالاجا تیکانی الیمه باتدی! آخی من اونونلا دانیشماقداایدیم.
آغیزآلما یا تزه پیشیریلمیش چؤره ک و کند پئندیری حاضیرلاممیشدیلار. چای ایسه، اودساماوارین اوستونده دم ده ایدی. ایللر ایله یئییب – ایچمه دیگیم، دادلی – دوزلو ب یئرمائده لر منیم اینتیظاریمدا ایدی.
قئین آلتینی یئدیکدن سونرا، ائو یییسه نین همان بالاجا اوغلو، منی حیه لرینده کی پیه یه آپاردی. پیه ده نئچه دنه یال – قویروقلاری کیلکه لی اولان آت باغلامیشدیلار. اوغلاندان قویون – قوزولارین خبرینی آلدیم. دئدی: عم اوغلو، اونلاری، قارداشیم اوتلاماق اوچون آپاریبدیر. قارداشیم هر گون اونلاری داغا آپارار. سحر گئده ر، آخشام گلر.
دئدیم: بو آتلارین بیرینه مینه بیله رم می؟ دئدی: ائله سنی، آت سئچمک اوچون بورایا گتیرمیشم.
بیر کهر آت، قومرال گوزلری ایله منه باخیردی. اونون جیلووندان توتوپ، آتلارین صفیندن ائشیگه چیخارتدیم. بالاجاقوناقچیم، تئز اونو یهرله دی. بیرآز سونرا، آت ایله کندین داشلی کوچه لر ینده چاپماغا باشلامیشدیم.
کندین کوچه باغلاری دا، اورادا قوناق اولدوغوم ائو کیمی گول – چیچکله بزه نمیشدیر. کوچه – باجالاردان و باغلارین دووارلاریندان ائشیگه توکولن غونچه لری، ائله بیل کی یئددی رنگله بویا میشدیلار. اونلارین شن قوخوسو، باغلارداکی آغاجلارین دیبینه وئریلمیش پئیین اییی ایله بیرلشمیش و یاز رایحه سینی کنده یایمیشدی. هاوانین خوش اولدوغو، او قدر منی شوقا گتیر میشدی کی فیکرده سیغیشمایان بیر سرعتله، آتی چاپدیرماقدا ایدیم. کوچه لردن کئچن زمان، آت، قدرتلی آیاقلاری ایله، کیچیک جولالارا ییغیلمیش، دونن گئجه کی یاغیشین سویونو، هر بیر یانا سووورودو.
آتی، سرعتله چاپدیردیغیم اوچون، تئز نفسدن توشدو. او نفسدن دوشن زمان، منی کندین قیراغیندا اولان بولاغا یئتیرمیشدی. بولاغین سرین سویوندان ایچدیم. ب یر آز اوره گیمین آلوونو آلدی. آت، هله ده تویشومه ده ایدی. اوره گی، آز قالیردی یئریندن چیخسین. الیمی یاشالتدیم اونون بدنینه چکدیم. گؤزلرینی قییاراق، سانکی دئییردی:
– “اوغول آت گؤرمه میسن، منی بئله چاپدیریرسان؟!” نه بیلیم بلکه ده اونو تومارلادیغیما گوره، مندن تشکر ائتمک ایسته ییردی. آتین احوالاتی منی ائله اوزومه دالدیرمیشدی کی، بولاغین هنده – ورینده اولان گؤیچک کند قیزلارینی گؤرمه میشدیم. اونلارین هامیسینین، اللرینده سو سهنگی وار ایدی. قیزلار دوزلو، ملاحتلی ایدیلر. قیافه لریندن، کنده ده اولان صفا – صمیمیت آیدینجا بللی ایدی.
اونلار بیر اللرینده سو سهنگینی ساخلایاراق، اوبیری اللریله باشماقلارینی اوزلری نین قاباغینا چکمیشدیلر. باخیشلاری چوخ غریب ایدی. او باخیشلاردان، هئچ نه آنلاماق اولموردو. بیلمیرم ندن هامیسی دینمز- سؤیله مز، سهنگلری الده دورموشدولار. اؤز اؤزؤمه دئدیم گورسن منیم بورادان گئتمگیمی ایسته ییرلر؟! اونا گوره، بیرداها دا اونلارین آی بنیزلرینه و معنالی باخیشلارینا نظر سالدیم، سونرا آتیمی مینیب، یاواش – یاواش یئریمگه باشلادیم. بولاق باشیندان آزجا اوزاقلاشمیشدیم کی، اونلارین گؤلؤش سسینی، هم ده سویون شارپا شاپ سسلندیگینی ائشیتدیم. سویون سسی سهنگلرین دولدورماسیندان یارانمیشدیر، آنجاق گؤلؤش سسلری نین سببینی دویا بیلمیردیم.
آتیم یورولموشدو. ائله اونا گوره، آتی یورغا یئریدیردیم. کنددن چوخ اوزاقلاشمیشدیم. کندین ائشیگینده اولان بیر زمی یه یئتیشن واخت، هله گون گؤیون اورتاسینا یئتیشمه میشدی. زمینی، قوجا بیر کیشی، بالاجا بیر اوغلانلا بیرلیکده بئلله ییردیلر. قوجا منی گؤره رکن، بئلی یئره قویدیو الینی بئلینه دایادی. قوجا کیشی گیله یاخینلاشماق کیممی دئدیم: عمی قوت… یورولمیاسان! قوجا جوابیمدا دئدی: ساغ اولاسان بالام… .
آتدان آشاغی یئندیم. بالاجا اوغلانین الینده کی بئلی آلدیم و زمینی، بئش آلتی یئردن زده له دیم. دئییردیم بس من ده یئری شوخوملاییرام! قوجا کیشی، زمیسینی یاز فصلی نین ایلک گونلریندن شوخوملاماغا باشلامیشدی. او دئییردی کی بورادا بوغدا اکه رم. زمی نین آراسیندا، سو قویوسی وار ایدی. قویودان سو چکدیم و ال-اوزومو یودوم. قوجا و اونین یانیندا اولان اوغلانا بیر داها آللاه قوت وئرسین دئیه، آتین جیلووو الیمده، اورادان اوزاقلاشدیم و کنده ساری یولا دوشدوم.
کندین ائشیگینده قومسال بیر یول وار ایدی. بو یولون واسطه سیله کنددن آیری یئرلره گئتمک اولاردی. آتی یول قیراغیندا ایره لی آپاریردیم. هارا گئتمگیم معلوم دگیلدی. یولون دور- برینده ده یاز فصلی نین بزه دیگی گوی چمنلری و خیردا-خیردا انسان روحونو اوخشایان الوان گوللری گؤرمک اولوردو. اونلارا باخدیقجا صفالانیردیم. آت،یولون قیراغیندا اولان اوت-علفلری یولوب، یئییردی. بیر آز یول گئدیکدن سونرا، اوزاقدان کیچیک بیر بینا، گؤزومه دگدی. اورایا یاخینلاشدیقجا، بالاجا-بالاجا اوشاقلاری دا سئچمک اولوردی. اونلار اویان-بویانا قاچیردیلار. بینانین قاباغینا چاتان زمان، اونون مدرسه اولدوغونو آنلادیم. اوشاقلارین معلمی، تاختا بیر صندلین اوستونده اوتورموشدو و اولاردا، مدرسه نین قاباغینداکی گؤی گؤیرنتی لرین آراسیندا اویناییردیلار. بالاجا بیر قیز اوشاغی چمن لرین آراسیندا چیخان تکجه – بیر ساری گوللردن، گول دمتی دوزلتمکده ایدی. اونلاری کیمه وئره جگیندن خبریم یوخ ایدی. معلم، منی گؤروب یئریندن دوردو. دورونه قومالاشان اوشاقلار اوندان فاصیله آچدیلار. معلم، اونلارا “اوشاقلار قاچین اوینایین، ناغیل قالسین سونرایا”، دئیه، منله گؤروشدو. بیر مدت دانیشدیق. معلم دن چوبانلارین هانسی داغ اتگینه گئتمه لرینی خبر آلدیم. اودا الیله گؤستردی. اونونلا وداعلاشدیم. آتی میندیم و سرعتله اورادان اوزاقلاشدیم. بیرداها دؤنوب، بالاجا بینایا باخاندا، مدرسه نین قاباغیندا هئچ کیم یوخ ایدی. معلم گؤستره ن داغین اتگینه یونلانمیشدیم و آت ایله بیرلیکده اورایاساری قدم گؤتوروردوم. اورایا چاتمامیشدان قاباق، گورولتولو سسله داغ-داشی سئیرائده ن و بوروق-بوروق یوللاردان گلن گلن چایین قیراغیندا دایانیب، آتیما سو وئرمیشدیم. کندین گؤزه للیگی، مخمل چمنلری، گول-چیچکلری و آغاجلارلا بورونمه سی، چایین برکتلی سویوندان ایدی.
دوز گونش گویون اورتاسیندا دایانمیشدی کی، داغین اتگینه یئتیشدیم. آت ائوییه سینین اوغلونو گوردو کده، اوجا سسله کیشنه دی. آتدان دوشدوم، آت اؤزونو اوغلانا یئتیردی و اونون اوز-گؤزینی ایی له دی.
قویونلار داغین دوشونده اوتلاییردیلار و دایانمادان اوت یئییردیلر: سود امر اوشاق، آناسینین دؤشوندن سوت یئدیگی کیمی. سحر یئدیگیم چؤره یین بایاتی، همان پئندیر؛ بیرده نئچه فال گیرد کان ایچی وارایدی. اونونلا ناهار یئمگه یولداش اولدوم. ناهار یئیه-یئیه اویان-بویاندان دانیشیردیق. دانیشیقلارین دیبی باشی یوخ ایدی. . هر باجادان سؤز آچیردیق. سؤزلز چوخ قات-قاریشیق ایدی. اوغلان دئییردی کی بو داغین ایچی بوشدو، اینانمیرسان باخ، گؤر! سونرا بیر نئچه دؤنه داغین اتگینده کی گؤی-چمنلرین اوستونده آتیلیب، دوشدو و داغ بوش طبیل کیمی سس وئردی. من ده بیر، ایکی دفعه داغا یوموروق ووردوم. داغ دا اوغلان دئیه ن کیمی سسلنمگه باشلادی.
سحردن دولانماقدا ایدیم. یورغون-آرغین اولموشدوم. یئریییب کنده گئتمگه، حتی چوبان اوغلانلا دانیشماغا قودرتیم یوخ ایدی. ائله اونا گؤره، داغین اتگینده دوشوب یاتدیم. نئچه ساعات یاتماغیمی بیلمه دیم. بدنیم اولو کیمی اولموشدو. آنجاق، چوبان اوغلان منی یوخودان اویادان زمان، گونش افقده گیزلنمگه حاضیر لانیردی.
اوغلان، اویان-بویانا یاییلاق قویون-قوزولاری بیر یئره ییغماغا باشلادی. بوزمان، چوبانبن ایتی ده، محکم سسله، قیریق-قیریق هورمگه باشلادی. اونون قدرتلی سسینی ائشیده ن حیوانلار، هئچ بیری، صفدن اوزاق دوشمگی روا بیلمیردیلر.
چوبان اوغلان، قویون-قوزولاری قاباغینا قاتدی و اونلارا “هو-هو” دئیه، بیرلیکده کنده ساری یوللاندیق. قویون سوروسو داغدان آشاغی یئنن واخت، اونلارین گؤتوردویو قدملرین سسیندن ریتملی بیر نغمه و یئری بوروین توز-تورپاق گؤیلره قالخمیشدی. قویونلارین بعضی سی نین بوینونا باغلانان زینقروو ایسه بو نغمه داها دا گؤزه للشمیشدی. بیز کنده یئتیشن زمان، گونش یاتمیشدی . کندین میدانچاسیندا اولان قهوه خانادا، کندلیلر بیر ایستیکان چای ایچمکله، گونده لیک یورغونلوقلارینی، جانلاریندان چیخارماق ایسته ییردیلر. منی ده اؤز یانلارینا چاغیردیلار. چوبان اوغلاندا، سوروسونو پیه ده یئرلشدیر مگه گئتدی.
قهوه خانادا اوتوران کیشی لر، اذان دان سونرا کی توی دان دانیشیردیلار. منی ده تویا چاغیردیلار. مئیدانچا دا اولان گؤلون سویوندا ال-اوزومو یودوم و یئنه ده قهوه خانانین قاباغینا دؤشه نیلن تخت لرین اوستونده اوتوردوم. اذان سسی کندین بالاجا مسجدیندن گؤیه قوزانمیشدی. ائله بیل نئچه نفر بیرلیکده اذان دئییردیلر. ایکینجی چاییمی ایچمه میشدیم کی، گؤردوم گلینی گتیریرلر. گلین گوللو-بزه نکلی آغ پالتارلارلا- گئیینمیشدی. اونو، آغ بیر آت اوستونه میندیر میشدیلر. آتین بدنین ایسه، قئرمزی چیت پارچالارلا اؤرتموشدولر. اوننان بیاز داللیق، بی یی و ساغ-سولوندا اولان ایکی جوان اوغلانی دا گؤرمک اولوردو. بیگ، بدنبنه دار اولان قارا کوت شالوار، هم ده یاخاسیز آغ کؤینک، گئیمیشدی. گلینی بیر چوخ کند آرواد، اوشاغی، بیرده نئچه کیشی توی ائوینه آپاریردیلار. قهوه خانا قاباغیندان کئچن زمان، قهوه ده اولانلارین هامیسی تویا گئدنلرین صفینه قاریشدیلار. دسته نین قاباغیندا، بیر عاشیق، چالیب اوخوماقدا ایدی. او، موختلیف ماهنی لار اوخوردو و جور به جور هاوالار چالیردی.
توی ائوینه نئچه آددیم قالمیشدی. یاز دا اؤز توی پاییسینی یوللادی. یاغیش بالا-بالا، داملالاری ایله کند ائو-ائشیکلرینی یاشالدیردی. یاغیشین یاغماسی ایله، یئنه ده یاز فصلی نین طراوتی، اوره کلری اوخشاییر، شنلندیریردی.
توی ائوینده، یئکه-یئکه قازانلاری اوجاق اوستونه قویموشدولار. بی-گلین اؤز یئرلرینده اوتورموشدولار و قوناقلار حیه طین، دام-دووارین دورد بیر یانینی دولدورموشدولار. آشیق یورولمادان چالیردی. هره بیر ماهنینین اوخونماسینی طلب ائدیردی. اودا، هئچ کسین سؤزونو جواب سیز قویموردو. آنجاق، آشیقین اوخودوقو ماهنی لاری هئچ بیر زمان من، باشقا یئرلرده ائشیتمه میشدیم. او اوخودوغو نغمه لرین ان چوخونو بیرینجی دفعه اولاراق، ائشیدیردیم. عاشیق اوخویان ماهنی لارین، آنجاق بیری یادیمدا قالیبدیر. بیلمیرم نییه اونلارین هامیسینی یادیمدا ساخلایا بیلمه دیم.
آشیغین اوخودوغو ماهنی لاردان یادیمدا قالانی، ائله بیل یاز هاققیندا ایدی. او، اوخوردو:
اکینچی الیله، داغ اتگینده / پاییزدا اکیلن، جاوان گیلانار،
یازدا بسله نر، آغ چیچکینده / یایدا میوه وئره ر، قیرمیزی گول نار
چکیلن امکله آچیلار گوللر / دالغالانار چولده، ساری سونبوللر
باغلاردا گؤیه ره ن عطیرلی گولپر
آیدینلادیب گؤزو، کؤنولو اوخشار
پالچیق داخمالاردا، بؤیوین قیزلار
یابانی چیچکلر، ساری اولدوزلار
یاغیشلی پاییزلار، گونشلی یازلار
بو قارا تورپاغی ائده رلر گول زار…
اونلار کی دونیادان چوخ تئز کؤچرلر
خرمنلری دؤیوب، بوغدا بیچرلر
قارا چؤره ک یئییب، شورسو ایچرلر
بیر گون کور یوخودان اولارلار اویاخ!
سحر نسیمی ایله گوللنن اوتلاق،
چمن ده آچیلان سوسنی زانباق
دونیانی بزه یین امکدیر آنجاق
اولمازسا قارا قیشلار، گوللنمز یازلار!
تویدا اولان جوان اوغلانلار، به یه ده بیر نئچه دنه قیرمیزی آلما گتیردیلر. آلما آتما مراسیمی نین نئجه اولدوغون ائشیتمیشدیم، آنجاق یاخیندان گؤرمه میشدیم. بی آلمانی الینه آلان زامان، یئنه ده عاشیق اوخوماغا باشلادی:
آل آلما، دژرد اولایدی
دوشمنه درد اولایدی
بو آلمانین صاحیبی
سئودیگیم مرد اولایدی
آلما آتدیم نارلیغا
گوونمه بو وارلیغا
گؤزه للیک سندن گئده ر
الین دوشر دارلیغا…
بی آلمانی، الینده یوخلادی، سونرا اونو گلینه ساری آتدی. آلما بی ین الیندن قورتاردی و برک منیم آلنیما دگدی… او، باشقا بیر آلما گؤتوردو و آتدی؛ آنجاق یئنه ده منه دگدی. مجلیس ده اولانلارین هامیسی گولدولر. اوچونجو آلما اوزومه دگن زمان، آنامین سسی، منی اؤزومه گتیردی. گؤزلریمی آچدیم، گؤردیم آنام الینی اوزومه قویوب، دئییر: اوغول، دور! بئواخت دیر، ایشیندن قالارسان… .
پنجره دن اوتاغیما دولان توستونو کوکسومه دولدوردوم و ماشینلارین های-کویلو سسلرینی، اوره ک دردی ایله دینله یره ک، یئریمدن آیاغا قالخدیم. دووارداکی تقویم اوزه ره، یاز فصلی ایدی. آنجاق، آغاجلارین یارپاقلارینا، کدر توزو قونموشدور.
تهیه نسخه متنی: www.aharri.ir
برداشت از: ماهنامه«خدا آفرین» – دی 1387- شماره 54 – صفحات 33 و 34 و 35.
منبع تصویر : خبرگزاری مهر


text:
فیچ ریتینقز
فیچ ریتینقز (اینگیلیسجه: Fitch Ratings) یان قۇرولوش و یا تابعه شیرکت. بۇ شیرکت مالییه ساحهسینده فعالیّت گؤستریر. شیرکت John Knowles Fitch طرفیندن قۇرولموشدور. چالیشان ایشچیلرینین ساییسی ۲٬۰۰۰ نفر اوْلوب.
قایناقلار[دَییشدیر]
- ↑ Group, Fitch. 2011 Fiscal. FIMALAC. یوْخلانیلیب26 March 2012.
- ↑ Fitch Group Becomes a Wholly-Owned Hearst Business.
اینگیلیسجه ویکیپدیاسینین ایشلدنلری طرفیندن یارانمیش«Fitch Ratings»، مقالهسیندن گؤتورولوبدور.( ۲۰ دسامبر ۲۰۱۸ تاریخینده یوْخلانیلیبدیر).
قارداش پروژهلرده فیچ ریتینقز گؤره داها آرتیق بیلگیلر تاپابیلرسینیز.